Ragnheiður Valdórsdóttir frá Reyðarfirði , húsfreyja , fiskverkakona fæddist 19. desember 1918 á Hrúteyri þar og lést 8. nóvember 2001 á Heilbrigðisstofnun Vestmannaeyja . Foreldrar hennar voru Valdór Bóasson útgerðarmaður , verslunarmaður , f. 24. júní 1885 í Borgargerði við Reyðarfjörð , d. 22. apríl 1927 , og kona hans Herborg Jónasdóttir húsfreyja , f. 23. ágúst 1886 á Hlíðarenda í Breiðdal , d. 22. ágúst 1964 . Bróðir Ragnheiðar var Eðvald Valdórsson sjómaður vélstjóri , f. 10. ágúst 1912 , d. 14. nóvember 1942 . Hann var fyrri maður Helgu systur Páls Eydals . Ragnheiður kom til Eyja síðari hluta fjórða áratugarins og var vinnukona . Síðar var hún fiskverkakona í Vinnslustöðinni , lauk slíkum störfum sjötíu og fimm ára . Þau Páll giftu sig 1941 , eignuðust þrjú börn . Þau bjuggu á Hofi við Landagötu 25 1945 og 1949 , síðar á Boðaslóð 14 og síðast á Áshamri 69 . Páll Eydal lést 1996 og Ragnheiður 2001 .